06/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 48/2009

R esolución do 15 de outubro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Ordes (N.° EXPTE: IN407A 48/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 17 - A Coruña. Denominación: L. M. T. S., C. T. C., R. B. T., Menlle-Leira. Situación: Ordes. Características técnicas: Liña eléctrica de media tensión subterránea, a 15/20 kV., de 775 m de lonxitude, en condutor RHZI, de 150 mm 2 Al, coa orixe na L. M. T. A. existente en apoio anterior a C. T. Castrelo e final no centro de transformación prefabricado de manobra exterior de 160 kVA, en Menlle-Leira. Rede de baixa tensión de 1.145 m de lonxitude, en condutor RZ e XZ1. Concello de Ordes. Resultan os seguintes feitos: Primeiro. –A petición someteuse a información pública por Acordo do 24 de marzo de 2009, de la Delegación Provincial, publicada no DOG do 29 de abril de 2009, no BOP de A Coruña do 22 de abril de 2009 e no xornal El Ideal Gallego de 8 de abril de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Jorge Christian Galkina Cochs, titular proposto inicialmente na relación de afectados como propietario do predio n.° 2, manifesta que o predio non é da súa propiedade, si non que pertence a súa sogra. Solicita remítase a notificación oportuna á propietaria do predio, aportando os datos de nome e domicilio. Cos planos que Ile foron remitidos non pode precisarse a ubicación exacta do centro de transformación, por canto, nesa zona está finalizado o acordo de concentración parcelaria e existen novos planos bastante máis precisos que os catastrais. Desta alegación se Ile deu traslado á empresa solicitante, manifestando Unión Fenosa Distribución, S. A. o seguinte: Que en base á alegación corríxese a titularidade do predio e solicita procédase a practicar notificación individual do trámite de información pública. Con respecto á claridade do plano de localización do centro de transformación, a súa ubicación encontrase perfectamente situada mediante as cotas representadas no plano n.° 195805-07 do proxecto, está situado a 8 metros do eixe do camiño que linda polo sur co predio da Sra. Cotelo e a 5 metros do predio que linda polo oeste (parcela catastral n.º 1280). Realizouse nova notificación, segundo solicitaba a alegación presentada e non recibiuse novas alegacións. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 15 de outubro de 2009. Tristana Moraleja Gómez Xefa Territorial da Coruña